Nokia lancerer billige 4K-tv i Danmark

Det er efterhånden 25 år siden man sidst kunne finde Nokia-fjernsyn – ja, det hed fjernsyn dengang – i butikkerne, men nu kommer de tilbage. Indenfor de næste uger dukker der fem modeller op i udvalgte danske butikker, og priserne er i den lave ende.

Bevares, der er ikke tale om fladskærme, der skal placeres på øverste hylde. Selv om de har 4K-opløsning, er selve panelet baseret på den efterhånden bedagede LCD LED-teknologi og ikke OLED eller QLED som de mest potente konkurrenter.

Til gengæld bliver priserne tilsvarende lave. De starter ved bare tre tusinde kroner for den mindste model (43-tommer) mens topmodellen på 65-tommer fås for 4.499 kroner. Perfekt til børneværelset eller sommerhuset. Her er priserne:

43-tommer – 2.999 kroner

50-tommer – 3.299 kroner

55-tommer – 3.499 kroner

58-tommer – 3.799 kroner

65-tommer – 4.499 kroner

Interessant er det også, at de nye Nokia Android Smart TV kører på Googles Android TV-platform med indbygget Chromecast-funktion. I og med at det er et Android TV, er der et væld af apps til tv’et, blandt andet Netflix, Disney+, Amazon Prime, DRTV, TV 2 Play, Viaplay og HBO Nordic.

Der medfølger også en fjernbetjening, der har baggrundsbelyste knapper og genvejstaster til Google Assistant, YouTube og Netflix.

Nokia Android Smart TV-fladskærmene forhandles i Danmark af Salling Group og vil kunne findes hos Føtex og i Bilka – både i netbutikkerne og i de fysiske butikker.

Websitet Flatpanels.dk har fået fingrene i fladskærmenes specifikationer. Dem kan du se her:

Nokia Android Smart TV specifikationer

Audio & Video

Display size: 43 to 65 inches
Display type: LCD with LED
Display resolution: 4K Ultra HD
Video resolution: 3840 x 2160 (4K UHD)
Audio support: Dolby Digital Plus, dts
Audio power: 2x 10 W

System & Memory

Operating system: Android TV
CPU: ARM CA55 Quad-Core
GPU: Mali470 MP3
SDRAM: DDR3: 1.5 GB
Flash: eMMC: 8 GB

Smart features

Games and many more apps on Google Play Say “Hey Google” to search with your voice” Chromecast built-in to stream content from apps to the TV Playback of videos, music from USB Recording of live TV to an external USB

Ports

4x HDMI
2x USB 2.0
Digital audio (optical)
Audio/Video IN (3.5 mm)
VGA
Headphones
Ethernet LAN
CI+

Wireless connectivity

Wi-Fi: IEEE 802.11b/g/n, 2.4 GHz, IEEE 802.11a/n/ac, 5 GHz
Bluetooth: 4.2

Nokia lancerer billige 4K-tv i Danmark